# Versi a S. Nicolò delle Fusine

Alessandro Panciera 1902 Versi a S. Nicolò delle Fusine Intestazione 2 febbraio 2017 25% Da definire
Versi a S. Nicolò delle Fusine Alessandro Panciera 1902 CC BY-SA 3.0 GFDL //it.wikisource.org/w/index.php?title=Versi_a_S._Nicol%C3%B2_delle_Fusine&oldid=- 20200402173918 //it.wikisource.org/w/index.php?title=Versi_a_S._Nicol%C3%B2_delle_Fusine&oldid=- 20200402173918
"Nella fausta ricorrenza della visita pastorale di Mons.r Francesco Cherubin e della consacrazione della nuova chiesa parrocchiale di Zoldo Alto..." (a. 1902)
L era tant che i nùoist bùoin vege S i sentiva a ciacolà Che era picola, la Gìesia Che ocoreva la sgrandà.
Che la dent é tant cressuda No n é pi negunt decoro E le femene debota S à vedù andà sul coro.
Ma ste ciacole contava Proprio manco de na scorza Perché duti avea da caro Tegnì dur inte la borsa.
Finalmente po chel sior Che no stà massa lontan Al i à dit: "Se ulé laurà Mi ve daide da cristian.
Porté dut el material Chel che ocor per fabricà No dé fùora gnanca an soldo Pense mi dut a pagà.
Podé crede, dut al popol Che à sentù sta novità I coreva duti cuaint Da content andà a laurà.
Se vedeva insin i gobi L era chi pi rezercai Tant s i ndava o ch i vegniva I era sempre caregai.
L era il paroco inte Gìesia Sempre pront a predicà Che chi oleva el paradis No badasse a sfadigà.
Perché é l zìel la ricompensa, Che bisogna merità, Con fadighe e patiment Che in caroza no se và.
E la dent contenta alora S à metù duti a laurà E in pùoch temp s à vedù sas E saulon dut ingrumà.
E là presto tira e para Taca inte e buta du S à vedù la Gìesia nùova Per incant a se auzà su.
Ma al demonio gran nemigo Che à vedù sta novità L à zercà con ogni intrigo El lavoro de fermà.
El raduna l assemblea De la tartara mason, E l i manda su a sto mondo A laurà de confusion.
Un pi furbo de sti mostri Che se ciama Belzebù s à incontrà inte Don Abondio E al l à fat se sentà du.
"No te vede?" e l dis "Macaco! Esto orbo o indormenzà? Che na Gìesia alla roversa Ch i é darè per fabricà?
Che te parelo polito Che l Signor del Paradis Sie tratà pedo de n can Che stà a cuz sun paieriz?"
E pò chest no basta ancora Te n à an autra da pensà Se te à a caro chel intrigo Che t à sempre rencurà.
Perché ades la và sui zocoi No n é temp da butà via Se te perde la parada T à finì la marcanzia.
Và là pur da chela dent Dì ch i é mat andà a laurà Che na Gìesia a la roversa No se pùol la fabricà.
E sto amigo senza testa Proprio come an bacalà Al scomenza a la reversa Co la dent a predicà.
E perché l era anca vege E tegnù par an bon om L à catà da far partito Ch i ghe dava anca reson.
E Pluton a suei colleghi L à ordenà con magistero Ch i girasse da ogni banda Sinamente al Ministero.
Ch i laurasse a testa e corni E per porte e per barcoin per fà nasse de sta Gìesia Duto cuant an rebalton.
Ma al paron che ne comanda Che stà sora dut al zìel l à ciamà sa magiordomo Che é l arcangelo Michìel.
Varda là chela canaia Che olea an dì fà da paron Se l messeda la fortaia Per fà dut an sanfason.
Tote su le tuei balanze Và du e dà na scandiada e dapò a le ment pi strache I darai na refrescada.
Malapena abù l comando Sto ministro s à calà Da le neule a le montagne Come l iride curvà.
E dapò che co la spada L à sconfì chel gran nemigo L à ciamà fùora de turno Chi che era per intrigo.
L é stà come na bufera Che se muda in zìel seren Ven pi ciara l atmosfera E pi sol lucido e bel.
E la Gìesia liberada S à vedù per al Signor E d artistiche memorie Per al suo benefator.
E dapò che co la calma S à tornà inpizà la lum S à butà po generosi Anca i capi del comun.
L é da i dà po duta stima A chel sior de Talinera Che se vede da i disein Ingignìer de prima sfera.
Che no à badà a fadighe Né a stagion de fret o caut Pel decoro de sta Gìesia E de duta Zoldo Aut.
No n é facile da sti dì Catà fùora calche sior Che laore dut a Gratis per la gloria del Signor.
Con disein e con piture Che fà là restà incantai Anca chi che era contrari Se anca i fusse anca ostinai.
Infra chel che spent i soldi E chelautre la pitura I fà vede sta Parochia Con an otima fegura.
E la statua po stupenda Che à acuistà dal Besarel No l à par creatura Ma vegnuda du dal zìel.
De vif no manca autre Che pura la favela E se se crede ai ùoge No manca gnanca chela.
L autà po dut artistico Formà da bon scultor Per ornamento splendido A la mare del Signor.
Orchestra coro e pulpito Co simetria laurai Merita an elogio Duti chi ch i à fai.
Come che ben se l merita Lontan da ogni censura El capo de sti mistri Che à fat l architetura.
Infrà sospiri e palpiti De dent d ogni portada Se vede con decoro La Gìesia fabricada.
Lassé che calche stolido Se lave pur la boca Dio l à fata nasse Guai a chi la toca.
(tratto da: Il primo centenario della consacrazione della nuova chiesa di Fusine (1902-2002), don Floriano Pellegrini, in Il maso ai Coi Bollettino n. 3, Segretariato Pellegrini da Zoldo, Giugno 2003, Zoldo Alto. NOTA: il testo qui proposto è l'adattamento alla grafia unificata dell'Istituto Ladin de la Dolomites della versione originale trascritta da don Floriano Pellegrini. Il Bollettino contiene anche una sua pregevole riscrittura del testo con adattamento alla fonetica di Coi ed alcune correzioni, perlopiù volte a rendere più schietto il dialetto)